საქართველოს საგარეო ურთიერთობები

**საქართველოს საგარეო ურთიერთობები** — საქართველოს საგარეო პოლიტიკას საფუძვლად საქართველოს ეროვნული ინტერესები უდევს, რომლებიც სახელმწიფო სუვერენიტეტს, დასავლეთის სამყაროსთან ინტეგრაციასა და საერთაშორისო სამართლის პრინციპებს ემყარება. რამდენადაც, დემოკრატიული საზოგადოების შექმნის ერთ-ერთ მნიშვნელოვან წინაპირობას სტაბილური და უსაფრთხო საერთაშორისო გარემო წარმოადგენს, ამდენად, ასეთი გარემოს შექმნისა და უზრუნველყოფისათვის ძალისხმევა საქართველოს საგარეო პოლიტიკის უმნიშვნელოვანესი ამოცანაა. საქართველოს საგარეო პოლიტიკის მთავარ ამოცანად რჩება ქვეყნის სუვერენიტეტის განმტკიცება და ტერიტორიული მთლიანობის აღდგენა. ამ კუთხით, საგარეო უწყების ძალისხმევა ხმარდება ქვეყნის ტერიტორიული მთლიანობის აღდგენის მიმართულებით წარმატებული პოლიტიკის გატარებას, რაც ტერიტორიული მთლიანობის მშვიდობიანი გზით აღდგენის პროცესში საერთაშორისო ჩართულობის ამაღლებას ითვალისწინებს.

## ზოგადი მახასიათებლები
საქართველო მდებარეობს სამხრეთ კავკასიაში, ევროპისა და აზიის გასაყარზე, სტრატეგიულად მნიშვნელოვან გზაჯვარედინზე, კერძოდ, შავ ზღვას, რუსეთს, თურქეთს, სომხეთსა და აზერბაიჯანს შორის, რაც რეგიონული მასშტაბით მის განსაკუთრებულ მნიშვნელობას განაპირობებს. იგი წარმოადგენს კარიბჭეს ზღვაზე გასასვლელის არმქონე რვა ქვეყნისთვის მეტად მნიშვნელოვან რეგიონში და ამავე დროს, ცენტრალური აზიის უმოკლეს საზღვაო კავშირს და აღნიშნული დერეფნის ერთ-ერთ მნიშვნელოვან კვანძს, რომლის მდებარეობა იძლევა მსოფლიოს ორი უმსხვილესი სავაჭრო რეგიონის დაკავშირების შესაძლებლობას. ამ მხრივ, საქართველოს მდებარეობას განსაკუთრებული მნიშვნელობა ენიჭება ენერგომატარებლების ტრანსკასპიური ტრანსპორტირების თვალსაზრისით. 
thumb|right|470px|ქვეყნები, რომლებთანაც საქართველოს დიპლომატიური ურთიერთობა აქვს
1994 წელს აზერბაიჯანმა ამერიკის შეერთებული შტატების, თურქეთისა და ევროკავშირის ქვეყნების მხარდაჭერით ხელი მოაწერა ე.წ. „საუკუნის კონტრაქტს“, რომელმაც ათ უმსხვილეს საერთაშორისო კომპანიას შესაძლებლობა მისცა ეწარმოებინათ კასპიის ენერგეტიკული რესურსების შესწავლა მისი შემდგომი ექსპლუატაციის მიზნით. აღნიშნული კონტრაქტის საფუძველზე აზერბაიჯანი და საქართველო მნიშვნელოვანი სატრანზიტო ქვეყნები გახდნენ კასპიის ზღვის ენერგომატარებლებისათვის. ევროპის ქვეყნების ენერგეტიკული ბაზრის გეოპოლიტიკური რისკებისგან დაცვის თვალსაზრისით, ევროკავშირის ენერგეტიკული უსაფრთხოების კონცეფციის უმთავრეს მიზანს წარმოადგენს ენერგომატარებლების მიწოდების დივერსიფიკაცია, რაც საქართველოს აძლევს შესაძლებლობას გახდეს ევროპული დერეფნის ნაწილი.

საქართველო მიიჩნევს, რომ გაერთიანებული ერების ორგანიზაციას წამყვანი როლი აკისრია მსოფლიოში მშვიდობის დამკვიდრებისა და შენარჩუნების პროცესში. საქართველოს თვალთახედვით, XXI საუკუნეში გაერო საყოველთაო სტაბილურობისა და მშვიდობის უზრუნველყოფის მთავარ ინსტრუმენტად უნდა იქცეს. მანვე უნდა იტვირთოს სახელმწიფოთა შიგნით და მათ შორის მიმდინარე კონფლიქტების მომწესრიგებლის ფუნქცია, გადაჭრით ებრძოლოს სეპარატიზმისა და აგრესიული ნაციონალიზმის ნებისმიერ გამოვლინებას, რაც საფრთხეს უქმნის საერთაშორისო მშვიდობასა და სტაბილურობას. აღნიშნული მიზნების მისაღწევად, საქართველო მხარს უჭერს გაეროს წესდების მე-7 მუხლით გათვალისწინებული მექანიზმის სრულყოფასა და ეფექტურ ამოქმედებას, რაც, სხვა აქტუალურ საკითხებთან და გამოწვევებთან ერთად, ჰუმანიტარულ კატასტროფებზე ადეკვატურ რეაგირებას გულისხმობს.

მისი სტრატეგიული მდებარეობიდან გამომდინარე საქართველო ბუნებრივად ექცევა როგორც რუსეთის, ისე ევროკავშირისა და ამერიკის შეერთებული შტატების გავლენის სფეროებში. ამერიკელი პოლიტიკური ანალიტიკოსი, ექსპერტი და მწერალი ლინკოლნ მიჩელი თავის სტატიაში „ამერიკის შეერთებული შტატები, დემოკრატიული განვითარება და სამხრეთი კავკასია“ აღნიშნავს, რომ: „დემოკრატიის განვითარებისათვის ამერიკის შეერთებული შტატების ძალისხმევა მხოლოდ მცირე ნაწილია იმ ზომებისა, რომლებსაც ამერიკის შეერთებული შტატები რეგიონში პოლიტიკური მოვლენების განვითარებაზე ზეგავლენის მოსახდენად იღებს. სამივე ქვეყანა ცალკე აღებული, აზერბაიჯანი — მისი ნავთობრესურსებისა და ირანთან სიახლოვის გამო, საქართველო — ავღანეთისა და ერაყის მსგავს ადგილებში ამერიკის შეერთებული შტატების სამხედრო ოპერაციებისა და მიზნების მხარდაჭერის გამო და სომხეთი — რუსეთთან ურთიერთობის გამო, მნიშვნელოვანია ამერიკის შეერთებული შტატებისათვის და აქ დემოკრატია მთავარი მიზეზი არ არის. ამას ემატება რეგიონული პრობლემები. უპირველესი საზრუნავი აქ ისაა, რომ მთიანი ყარაბაღის ან აფხაზეთის მსგავსი კონფლიქტები ან ომები არ განახლდეს ან არ დაიწყოს, რასაც რეგიონში რუსეთის გავლენის შეზღუდვის სურვილიც ემატება, ეს კი ამერიკის შეერთებული შტატებისათვის ასევე უფრო მნიშვნელოვანია, ვიდრე დემოკრატია. ამდენად, მთავრობებმა და დემოკრატიის მომხრეებმა ზოგადად იციან დემოკრატიის ადგილი ამერიკის მიზნების იერარქიაში, ისიც იციან, რომ დემოკრატიის განვითარების მოთხოვნა თავისი მნიშვნელობით შეზღუდულია. ყველა ამ მიზეზის გათვალისწინებით, ამერიკის მხრიდან ამ ქვეყნებისგან დემოკრატიის განვითარების მოთხოვნა ძალას კარგავს.“

2009 წლის 9 იანვარს ვაშინგტონში საქართველოსა და ამერიკის შეერთებულ შტატებს შორის „სტრატეგიული პარტნიორობის ქარტიას“ მოეწერა ხელი. დოკუმენტი განსაზღვრავს თანამშრომლობის სფეროებსა და პარტნიორობის გაფართოებას თავდაცვისა და უსაფრთხოების, ეკონომიკისა, ენერგეტიკისა და დემოკრატიული რეფორმების სფეროებში, ასევე დიპლომატიისა და კულტურის მიმართულებით. 2016 წლის 6 ივლისს, ამერიკის შეერთებული შტატებსა და საქართველოს შორის თავდაცვისა და უსაფრთხოების სფეროში პარტნიორობის გაღრმავების შესახებ ურთიერთგაგების მემორანდუმი გაფორმდა. აღნიშნულის საფუძველზე, 2016 წლის 6 დეკემბერს, საქართველომ და ამერიკის შეერთებულმა შტატებმა ხელი მოაწერეს უსაფრთხოების სფეროში 2016–2019 წლებისთვის თანამშრომლობის ჩარჩო ხელშეკრულებას, რომელიც 2019 წლის 21 ნოემბერს განახლდა.

საქართველოს საგარეო პოლიტიკა ითვალისწინებს მეზობელ და რეგიონის სახელმწიფოებთან მჭიდრო პოლიტიკური და ეკონომიკური ურთიერთობების განვითარებას. უმნიშვნელოვანეს ამოცანას წარმოადგენს საქართველოს სუვერენიტეტის, ტერიტორიული მთლიანობისა და საერთაშორისოდ აღიარებული საზღვრების ურღვეობის პატივისცემის საფუძველზე საქართველოსა და რუსეთს შორის ურთიერთობების ნორმალიზაცია, რისი საწინდარიც უნდა გახდეს რუსეთის მიერ საქართველოს ტერიტორიის დეოკუპაცია და ოკუპირებული რეგიონების დამოუკიდებლობის აღიარების გაუქმება. ამასთან ერთად, ქვეყნის საგარეო პოლიტიკის მნიშვნელოვან პრიორიტეტად რჩება საერთაშორისო ორგანიზაციებთან და მათ ფარგლებში არსებულ ინსტიტუტებთან აქტიური თანამშრომლობა, მათ შორის ქვეყნის შიგნით მიმდინარე დემოკრატიული რეფორმების წარმატების უზრუნველყოფის, რუსეთ-საქართველოს კონფლიქტის მშვიდობიანი გზით მოგვარების პროცესში საერთაშორისო ორგანიზაციათა როლის გაზრდის, ომით გაყოფილ საქართველოს მოსახლეობას შორის ნდობის აღდგენისა და ოკუპირებულ რეგიონებში უსაფრთხოებისა და ადამიანის უფლებათა დაცვის მექანიზმების შექმნის მიმართულებებით.

## საგარეო პოლიტიკის სტრატეგია
### ერთიანი, დემოკრატიული და განვითარებული სახელმწიფო
საქართველოს დიპლომატიური სამსახურის მიზანია, ხელი შეუწყოს სახელმწიფოს უსაფრთხოებისა და კეთილდღეობის უზრუნველყოფას. ამ მიზნის მისაღწევად, დიპლომატიური სამსახურის მთავარი ამოცანა, მშვიდობიანი გზით ქვეყნის დეოკუპაციის და საქართველოს ტერიტორიული მთლიანობის აღდგენის წარმატებული პოლიტიკის განხორციელება და საქართველოს ევროპული და ევროატლანტიკური ინტეგრაციაა, რომელიც  ჩვენი ქვეყნისა და მოქალაქეების უსაფრთხოების, დემოკრატიული და ეკონომიკური განვითარების უზრუნველყოფის ერთ-ერთ უმთავრეს წინაპირობას წარმოადგენს.

### სუვერენიტეტი და ტერიტორიული მთლიანობა
საქართველოს სუვერენიტეტისა და საერთაშორისო საზოგადოების მიერ აღიარებული სახელმწიფო საზღვრების ურღვევობის განმტკიცება, მშვიდობიანი გზით ქვეყნის დეოკუპაციის წარმატებული პოლიტიკის განხორციელება და საქართველოს ტერიტორიული მთლიანობის აღდგენის ხელშეწყობა. და აერთიანებს 46 წევრ სახელმწიფოს, რომელთა შორის 27 ევროკავშირის წევრია, რომლებმაც საკუთარი სუვერენობის ნაწილი ამ ორგანიზაციას დაუქვემდებარეს. ამრიგად, საერთო ინტერესის მქონე ზოგიერთ საკითხზე ეს ქვეყნები გადაწყვეტილებებს ერთად, ევროპულ დონეზე იღებენ დემოკრატიული პრინციპების დაცვით. ევროპის საბჭოში გაწევრიანების გარეშე ჯერ არცერთი ქვეყანა არ გამხდარა ევროკავშირის წევრი. ევროპის საბჭოს ყველა წევრ ქვეყანას ხელმოწერილი აქვს ადამიანის უფლებათა ევროპული კონვენცია, რომელიც შექმნილია ადამიანის უფლებების, დემოკრატიისა და კანონის უზენაესობის დასაცავად.

1993 წლის 4 მარტს საქართველოს პარლამენტმა მოითხოვა ევროპის საბჭოს საპარლამენტო ასამბლეაში სპეციალური სტუმრის სტატუსი, რომელიც მიენიჭა 1996 წლის 28 მაისს.
thumb|right|350px|საქართველოს საერთაშორისო ურთიერთობები:

1996–1999 წლებში საქართველო დამკვირვებლის სტატუსით იღებს მონაწილეობას საორგანიზაციო კომიტეტების შემადგენლობაში, ევროპის საბჭოს თანამშრომლობისა და დახმარების სამთავრობათშორისო პროგრამებში. თანამშრომლობა მოიცავს ისეთ სფეროებს, როგორიცაა: სამართალი, დამნაშავეობის პრობლემები, ადამიანის უფლებები, მასმედია.

1996 წლის 14 ივლისს საქართველო ითხოვს ევროპის საბჭოში გაწევრიანებას.

1997 წლის ივნისში საქართველოს ეწვია გამოჩენილ იურისტთა დელეგაცია, რათა შეემოწმებინა, თუ რამდენად შეესაბამება საქართველოს სამართლებრივი სისტება პლურალისტური დემოკრატიის, ადამიანის უფლებებისა და სამართლებრივი სახელმწიფოს პრინციპებს.

1997 წლის სექტემბერში სტრასბურგში გაიხსნა ევროპის საბჭოსთან საქართველოს მუდმივი წარმომადგენლობა.

1998 წლის 27 ნოემბერს ქალაქ ბუდაპეშტში გაიმართა ევროპის საბჭოს საპარლამენტო ასამბლეის პოლიტიკური კომიტეტის სხდომა, რომელმაც განიხილა საქართველოს ევროპის საბჭოში გაწევრიანების განაცხადთან დაკავშირებული მოხსენება.

1999 წლის 27 იანვარს ევროპის საბჭოს საპარლამენტო ასამბლეამ 209-ე რეზოლუციის საფუძველზე რეკომენდაცია მისცა მინისტრთა კომიტეტს, მიეწვია საქართველო ევროპის საბჭოს სრულუფლებიან წევრად.

1999 წლის 23–24 მარტს გამართულ 665-ე სხდომაზე ევროპის საბჭოს მინისტრთა კომიტეტმა აღიარა საქართველოში მიმდინარე დემოკრატიული რეფორმების შეუქცევადი ხასიათი და მიიღო გადაწყვეტილება საქართველოს ევროპის საბჭოს 41-ე წევრად მიწვევის თაობაზე.

ვროპის საბჭოში საქართველო გაწევრიანდა 1999 წლის 27 აპრილს, ევროპის საბჭოს წესდების რატიფიცირების სიგელის დეპონირებისა და ადამიანის უფლებათა ევროპული კონვენციის ხელმოწერის შემდეგ. საქართველოს დღეისათვის ხელმოწერილი და რატიფიცირებული აქვს 69 კონვენცია, ხელმოწერილი, მაგრამ არარატიფიცირებული — 15.

2011 წლის 13 ივნისს გაფორმდა ურთიერთგაგების მემორანდუმი „საქართველოს მთავრობასა და ევროპის საბჭოს შორის საქართველოში ევროპის საბჭოს ოფისის და მისი სამართლებრივი სტატუსის შესახებ“, რომელიც ძალაში შევიდა 2013 წლის 11 ივნისს.

### საქართველო და ევროკავშირი
'**
საქართველომ ხელი მოაწერა პარტნიორობისა და თანამშრომლობის შეთანხმებას ევროკავშირთან, 1994 წლიდან მონაწილეობს პარტნიორობა მშვიდობისთვის პროგრამის ფარგლებში და აქტიურად უწყობს ხელს ქვეყანაში უცხოური ინვესტიციების მოზიდვას. საქართველო არის გაეროს, ევროპის საბჭოსა და ეუთოს წევრი.

2000 წელს მუშაობა დაიწყო ევროკავშირის კანონმდებლობასთან საქართველოს კანონმდებლობის ჰარმონიზაციის სტრატეგიაზე. საქართველოსა და ევროკავშირს შორის 2010 წლიდან დაიწყო მოლაპარაკებები „ასოცირების შესახებ შეთანხმებაზე.“ აღნიშნული შეთანხმება ითვალისწინებდა თანამშრომლობას ისეთ სფეროებში, როგორიცაა: საგარეო უსაფრთხოება და ვაჭრობა, ეკონომიკური თანამშრომლობა და პოლიტიკური დიალოგი, რეფორმები და დარგობრივი თანამშრომლობა, ასევე, სავიზო რეჟიმის ლიბერალიზაციის შესახებ შეთანხმების დაწყება.

2011 წლის 1 მარტიდან მოხდა აღნიშნული შეთანხმებების ძალაში შესვლა. 2013 წლის 25 თებერვალს საქართველოს გადაეცა სავიზო რეჟიმის ლიბერალიზაციის სამოქმედო გეგმა. საქართველო და ევროკავშირი ორმხრივი ურთიერთობის ახალ პლატფორმაზე 2014 წლის ივლისიდან გადავიდა, როდესაც „ასოცირების შესახებ“ შეთანხმებას მოეწერა ხელი, რაც ორ მხარეს შორის პოლიტიკურ ასოცირებასა და ეკონომიკურ ინტეგრაციას ისახავს მიზნად.

2017 წლის 8 მარტს ევროკავშირის ოფიციალურ ჟურნალში გამოქვეყნდა ევროკავშირის საბჭოს № 539/2001 რეგულაციის ცვლილება. ცვლილების თანახმად, საქართველომ ევროკავშირთან უვიზო მიმოსვლის რეჟიმის მქონე ქვეყნების სიაში გადაინაცვლა, ეს რეგულაცია ძალაში 28 მარტიდან შევიდა, რომლის მიხედვითაც საქართველოს მოქალაქეებს ევროკავშირის/შენგენის წევრ ქვეყნებში უვიზოდ მგზავრობის უფლება მიენიჭათ. უვიზო მიმოსვლის შემოღება მნიშვნელოვანი წარმატებაა საქართველოს ევროინტეგრაციის გზაზე და კიდევ უფრო აახლოებს საქართველოს ევროპასთან. უვიზო მიმოსვლით საქართველოს მოქალაქეებისათვის ხელმისაწვდომი ხდება ახალი შესაძლებლობები, რომლებიც უკავშირდება დაუბრკოლებლად მოგზაურობას ევროპის ქვეყნებში, ამ ქვეყნების უკეთ გაცნობას და კონტაქტების დამყარებას. უვიზო მიმოსვლის შემოღება ხელს უწყობს ტურიზმის განვითარებას, ბიზნეს-კავშირების გაღრმავებას, სტუდენტების გაცვლითი პროგრამების გააქტიურებას და პარტნიორული კავშირების ჩამოყალიბებას.

ევროკავშირი ითვალისწინებს საქართველოს ევროპულ მისწრაფებებს და მიესალმება ქვეყნის მზადყოფნას, გააღრმავოს თანამშრომლობა ყველა იმ სფეროში, რომელიც ხელმოწერილი დოკუმენტებითაა გათვალისწინებული. ევროკავშირთან თანამშრომლობის ხარისხი დამოკიდებულია საერთო ღირებულებების ერთგულებაზე საქართველოს მხრიდან და ქვეყნის უნარზე განახორციელოს ევროკავშირთან ერთად დასახული პრიორიტეტები საერთაშორისო და ევროპული ნორმების შესაბამისად.

### საქართველო ნატო-ს ურთიერთობები
**'
საქართველოს საგარეო და უსაფრთხოების პოლიტიკის ერთ-ერთ მთავარ პრიორიტეტს ჩრდილოატლანტიკური ხელშეკრულების ორგანიზაციაში გაწევრიანება წარმოადგენს. საქართველო დიდ მნიშვნელობას ანიჭებს ნატო-ს როლს ქვეყნის უსაფრთხოებისა და სტაბილურობის განმტკიცების საქმეში.

ნატო-საქართველოს თანამშრომლობა 1992 წლიდან იწყება, როდესაც საქართველო ჩრდილოატლანტიკური თანამშრომლობის საბჭოს (NACC) შეუერთდა. აღნიშნულ ფორმატში, რომელსაც 1997 წლიდან  ევროატლანტიკური თანამშრომლობის საბჭო (Euro-Atlantic Partnership Council, EAPC) ეწოდა, ალიანსის პარტნიორი და წევრი ქვეყნები სხვადასხვა მნიშვნელოვან საკითხს განიხილავენ.

1994 წელს საქართველო გახდა ნატო-ს „პარტნიორობა მშვიდობისათვის“ (PfP — Parntnership for Peace) პროგრამის თანამონაწილე. აღნიშნული პროგრამის ფარგლებში ალიანსის წევრ და პარტნიორ ქვეყნებში ერთობლივად იმართება სამხედრო წვრთნები და სამეთაურო-საშტაბო სწავლებები. საქართველო ასევე აქტიურად მონაწილეობს აღნიშნული პროგრამის ფარგლებში თანამედროვე უსაფრთხოების გამოწვევებთან დაკავშირებულ სხვადასხვა სახის სემინარებსა და კონფერენციებში.

სომხეთის რესპუბლიკასთან მიმართებაში, საქართველოს მიზანია ქვეყნებს შორის ჩამოყალიბებული კეთილმეზობლური ურთიერთობებისა და ურთიერთსასარგებლო თანამშრომლობის შემდგომი განვითარება. მნიშვნელოვანია ურთიერთხელსაყრელი სავაჭრო-ეკონომიკური ურთიერთობების გაღრმავება, ასევე მუშაობის გააქტიურება სახელმწიფო საზღვრის დელიმიტაციისა და დემარკაციის დასრულების მიზნით.

მნიშვნელოვანია მჭიდრო პარტნიორობის გაგრძელება, შავი ზღვის რეგიონში, საქართველოს მოსაზღვრე ბულგარეთის რესპუბლიკასთან და რუმინეთთან. მათთან ურთიერთობაში განსაკუთრებული ყურადღება ეთმობა რეგიონული სტაბილურობისა და უსაფრთხოების, სატრანსპორტო, ენერგეტიკულ და სავაჭრო-ეკონომიკურ სფეროებში თანამშრომლობას, მათ შორის სატრანსპორტო-ენერგეტიკული სატრანზიტო დერეფნის განვითარებასა და ერთობლივი ეკონომიკური და საინვესტიციო პროექტების განხორციელებას. გრძელდება ურთიერთსასარგებლო თანამშრომლობა ნატოში გაწევრიანებისა და ევროკავშირში ინტეგრაციის პროცესში, ასევე კულტურის, განათლებისა და მეცნიერების სფეროებში ურთიერთობების განვითარების მიმართულებით.

საქართველო მიისწრაფვის, რეგიონის ქვეყნებთან — უკრაინასთან და მოლდოვის რესპუბლიკასთან მეგობრული და ურთიერთსასარგებლო თანამშრომლობის გაღრმავებისაკენ. გასათვალისწინებელია, რომ უკრაინა და მოლდოვა, საქართველოსთან ერთად ისეთი საერთო გამოწვევების წინაშე დგანან, რაც საფრთხეს უქმნის მათ ტერიტორიულ მთლიანობასა და საზღვრების ურღვევობას, ევროკავშირში ინტეგრაციასა და ევროპულ ღირებულებებზე დამყარებულ თანამედროვე სახელმწიფოს მშენებლობის პროცესს. საქართველო-უკრაინასა და საქართველო-მოლდოვას შორის არსებული, ტრადიციულად მეგობრული ურთიერთობებისა და საერთო თანამედროვე გამოწვევების კონტექსტის გათვალისწინებით, პრიორიტეტულია ევროინტეგრაციის კუთხით ურთიერთდახმარებაზე, წარმატებულ რეფორმებთან დაკავშირებით გამოცდილების ურთიერთგაზიარებაზე დაფუძნებული, მჭიდრო პოლიტიკური და ეკონომიკური ურთიერთობების განვითარება და საერთო გამოწვევების წინააღმდეგ, მხარეებს შორის, ორმხრივ და მრავალმხრივ ფორმატებში თანამშრომლობის გაფართოება.

საქართველოს მიზანია რუსეთის ფედერაციასთან დაძაბული ურთიერთობების დეესკალაცია და საქართველოს სუვერენიტეტის, ტერიტორიული მთლიანობისა და მისი საერთაშორისოდ აღიარებული საზღვრების ურღვეობის პატივისცემის საფუძველზე ურთიერთობების ნორმალიზაცია, რისი საწინდარიც უნდა გახდეს რუსეთის მიერ საქართველოს ტერიტორიის დეოკუპაცია და მის მიერ საქართველოს ოკუპირებული რეგიონების აღიარების გაუქმება.

უსაფრთხოების, სტაბილურობის, იძულებით გადაადგილებულ პირთა უსაფრთხო და ღირსეული დაბრუნების საკითხებთან დაკავშირებით, საქართველოსა და რუსეთს შორის ურთიერთობების მთავარი ფორმატი, კვლავ ჟენევის საერთაშორისო მოლაპარაკებები იქნება. საქართველო და რუსეთს შორის არსებული დაძაბული ურთიერთობების დეესკალაციისთვის, საქართველო, საჭიროების შემთხვევაში, გამოიყენებს საქართველოს მთავრობის ინიციატივით რუსეთთან ჩამოყალიბებულ არაფორმალური პირდაპირი დიალოგის ფორმატს, სადაც განიხილება ორმხრივი ურთიერთობების დღის წესრიგში არსებული ვაჭრობის, სატრანსპორტო კავშირებისა და კულტურულ-ჰუმანიტარული ურთიერთობების სფეროებთან დაკავშირებული ის პრაქტიკული საკითხები, რომელიც ჟენევის მოლაპარაკებების მიღმა რჩება. საქართველო, საქართველო-რუსეთს შორის ურთიერთობების დეესკალაციას არ განიხილავს, საქართველოს ევროპული და ევროატლანტიკური ინტეგრაციის ალტერნატივად. ეს ორი პროცესი პარალელურ რეჟიმში წარიმართება — საქართველოს ევროპული და ევროატლანტიკური არჩევანი, რომელიც ქართველი ხალხის თავისუფალი ნების გამოხატულებაა, გადასინჯვას არ ექვემდებარება.

საქართველოსთვის მნიშვნელოვანია კეთილმეზობლური ურთიერთობების გაგრძელება ირანის ისლამურ რესპუბლიკასთან, რომლის როლი ძალზედ მნიშვნელოვანია, რეგიონის უსაფრთხოებისა და სტაბილურობის უზრუნველყოფის თვალსაზრისით. საერთაშორისო გარემოს გათვალისწინებით, საქართველო აგრძელებს ირანთან ორმხრივი ურთიერთობების წარმართვას ეკონომიკის, კულტურისა და ხალხთაშორისი ურთიერთობების, ასევე სატრანსპორტო და ენერგეტიკულ საკითხებში თანამშრომლობის განვითარების კუთხით.

### ურთიერთობები ჩრდილოეთ ამერიკის ქვეყნებთან
საქართველოს საგარეო პოლიტიკის პრიორიტეტია ამერიკის შეერთებულ შტატებთან სტრატეგიული თანამშრომლობის გაღრმავება, ორ ქვეყანას შორის სტრატეგიული პარტნიორობის ქარტიით განსაზღვრული, ოთხი მიმართულების გათვალისწინებით, რომელიც მოიცავს უსაფრთხოებასა და თავდაცვას; ეკონომიკას, ვაჭრობასა და ენერგეტიკას; დემოკრატიულ მმართველობასა და სამოქალაქო საზოგადოებას; ხალხთაშორის და კულტურულ კონტაქტებს.

საქართველო ასევე გააგრძელებს აშშ-სთან წარმატებულ თანამშრომლობას „ათასწლეულის გამოწვევის კორპორაციის“ (MCC) ფარგლებში. საქართველოსთვის მნიშვნელოვანია ამერიკის შეერთებულ შტატებთან ეკონომიკური და სავაჭრო ურთიერთობების გაღრმავება. ამ მხრივ, კონკრეტული ნაბიჯები იდგმება როგორც მთავრობათაშორისი, ისე ბიზნესწრეებს შორის ურთიერთობების გასაღრმავებლად.

საქართველო ესწრაფვის კანადასთან, როგორც მსოფლიოს ერთ-ერთ წამყვან ეკონომიკურ და პოლიტიკურ აქტორთან მჭიდრო პარტნიორული ურთიერთობების ეტაპობრივ განვითარებას. საქართველოსათვის მნიშვნელოვანია ევროატლანტიკური ინტეგრაციის პროცესში კანადის მხარდაჭერა და მასთან სავაჭრო ეკონომიკური კავშირების გაღრმავება. აღნიშნულის მისაღწევად, ხორციელდება ძალისხმევა, ქვეყნებს შორის ორმხრივი მაღალი დონის ვიზიტების ურთიერთგაცვლის, პარლამენტთაშორისი ურთიერთობების გააქტიურების, სამართლებრივი ბაზის განვითარების, კანადაში საქართველოს ცნობადობის ამაღლების, განათლების, მეცნიერებისა და კულტურის სფეროებში თანამშრომლობის შემდგომი გაძლიერებისა და ორ ქვეყანას შორის მრავალმხრივ ფორმატებში არსებული თანამშრომლობის გაღრმავების მიმართულებებით.

ორმხრივი ურთიერთობების დღის წესრიგში განსაკუთრებული აქცენტები კეთდება სავაჭრო-ეკონომიკურ სფეროში არსებული პოტენციალის მაქსიმალურად გამოყენებაზე, სატრანზიტო-სატრანსპორტო დერეფნების განვითარებაზე, ენერგოუსაფრთხოების უზრუნველყოფის საკითხებზე, სამართლებრივი ბაზების სრულყოფაზე და კულტურულ-საგანმანათლებლო პროექტების განხორციელებაზე. დიპლომატიური ურთიერთობები საქართველოსა და მალტის ორდენს შორის დამყარდა 1998 წლის 24 ივლისს. 2010 წლიდან, მალტის ორდენის გადაფარვა ხორციელდება წმინდა საყდართან საქართველოს საელჩოს მიერ.

## 1992
### ახალი ზელანდია
* დიპლომატიური ურთიერთობები საქართველოსა და ახალ ზელანდიას შორის დამყარდა 1992 წლის 11 მარტს. 
* დიპლომატიური დაფარვა ხორციელდება ავსტრალიის თანამეგობრობაში საქართველოს საელჩოდან.
* ახალი ზელანდია დიპლომატიურ დაფარვას ახორციელებს პოლონეთის რესპუბლიკიდან.

### ამერიკის შეერთებული შტატები
* დიპლომატიური ურთიერთობები საქართველოსა და ამერიკის შეერთებულ შტატებს შორის დამყარდა 1992 წლის 24 მარტს. 
* 1992 წლის 23 აპრილს თბილისში ამერიკის შეერთებული შტატების საელჩო გაიხსნა.
* 1992 წლის 9 სექტემბერს თბილისში რწმუნებათა სიგელები გადასცა ამერიკის შეერთებული შტატების პირველმა საგანგებო და სრულუფლებიანმა ელჩმა კენტ ბრაუნმა. 
* 1993 წლის აგვისტოში გაიხსნა საქართველოს საელჩო ამერიკის შეერთებული შტატებში.

### ავსტრია
* დიპლომატიური ურთიერთობები საქართველოსა და ავსტრიის რესპუბლიკას შორის დამყარდა 1992 წლის 25 მარტს. 
* 1993 წელს გაიხსნა საქართველოს საელჩო ავსტრიის რესპუბლიკაში.
* 2016 წლის სექტემბერში თბილისში გაიხსნა ავსტრიის რესპუბლიკის საელჩო.
* 2013–2016 წლებში საქართველოს გადაფარვა ხდებოდა აზერბაიჯანში ავსტრიის საელჩოდან.
* 1998–2012 წლებში საქართველოს გადაფარვა ხდებოდა ავსტრიიდან.
* 2014 წლის მაისში, საგარეო საქმეთა მინისტრმა, მაია ფანჯიკიძემ ვენაში ვიზიტისას, შეხვედრა გამართა ევროპის, ინტეგრაციისა და საგარეო საქმეთა ფედერალურ მინისტრთან, სებასტიან კურცთან.
* 2022 წელს აღინიშნა დიპლომატიური ურთიერთობების აღდგენის 30 წლისთავი. საიუბილეო თარიღთან დაკავშირებით, წერილები გაიცვალა ორი ქვეყნის პრემიერ-მინისტრს შორის.

### პოლონეთი
* საქართველოსა და პოლონეთს შორის დიპლომატიური ურთიერთობები აღდგა 1992 წლის 28 აპრილს.
* საქართველოში პოლონეთის რესპუბლიკის საელჩო გაიხსნა 1997 წელს.
* 2001–2004 წლებში პოლონეთის გადაფარვა ხორციელდებოდა გერმანიაში საქართველოს საელჩოს მიერ.
* 2004 წელს პოლონეთში გაიხსნა საქართველოს საელჩო.

### ეგვიპტე
* დიპლომატიური ურთიერთობები საქართველოსა და ეგვიპტის არაბთა რესპუბლიკას შორის დამყარდა 1992 წლის 11 მაისს.

### იტალია
* დიპლომატიური ურთიერთობები საქართველოსა და იტალიას შორის დამყარდა 1992 წლის 11 მაისს.
* 1994 წელს გაიხსნა საქართველოს საელჩო იტალიის რესპუბლიკაში.
* 1997 წლის 15 მაისს ხელი მოეწერა საქართველოს მთავრობასა და იტალიის რესპუბლიკის მთავრობას შორის თავდაცვის სფეროში შეთანხმებას, რომელიც ძალაში შევიდა 2004 წლის 29 დეკემბერს. 
* 1997 წლის 15 მაისს ხელი მოეწერა „საქართველოსა და იტალიის რესპუბლიკას შორის ურთიერთობების პრინციპების შესახებ“ ერთობლივ დეკლარაციას. ძალაშია ხელმოწერის დღიდან.

### მონღოლეთი
* დიპლომატიური ურთიერთობები საქართველოსა და მონღოლეთს შორის დამყარდა 1992 წლის 12 მაისს.
* 2012 წლიდან მონღოლეთის გადაფარვა ხორციელდებოდა ჩინეთის სახალხო რესპუბლიკაში საქართველოს საელჩოს მიერ.
* 2018 წლიდან მონღოლეთის გადაფარვა ხორციელდება ყაზახეთში საქართველოს საელჩოს მიერ.

### უნგრეთი
* დიპლომატიური ურთიერთობები საქართველოსა და უნგრეთს შორის დამყარდა 1992 წლის 14 მაისს.
* 1993–2008 წლებში საქართველოს გადაფარვა ხორციელდებოდა უკრაინაში უნგრეთის საელჩოს მიერ.
* 2001–2007 წლებში უნგრეთის გადაფარვა ხორციელდებოდა ავსტრიის რესპუბლიკაში საქართველოს საელჩოს მიერ.
* 2008 წელს თბილისში გაიხსნა უნგრეთის საელჩო
* 2009 წელს უნგრეთში გაიხსნა საქართველოს საელჩო.
* 2014 წლის 7 ნოემბერს თბილისს ოფიციალური ვიზიტით ეწვია უნგრეთის საგარეო საქმეთა და ვაჭრობის მინისტრი, პიტერ სიიარტო. ვიზიტის ფარგლებში ხელი მოეწერა „საქართველოსა და უნგრეთის ეკონომიკის სამინისტროებს შორის ელექტრონული კომუნიკაციების და საინფორმაციო ტექნოლოგიების სფეროში თანამშრომლობის შესახებ“ ურთიერთგაგების მემორანდუმს.
* 2019 წლის 24 მაისს, გაიმართა საქართველოს საგარეო საქმეთა მინისტრის დავით ზალკალიანის შეხვედრა ჩინეთის სახალხო რესპუბლიკის სახელმწიფო მრჩეველთან და საგარეო საქმეთა მინისტრთან ვან ისთან.

### ლიხტენშტაინი
* დიპლომატიური ურთიერთობები საქართველოსა და ლიხტენშტაინს შორის დამყარდა 1992 წლის 10 ივნისს.

### შვეიცარია
* დიპლომატიური ურთიერთობები საქართველოსა და შვეიცარიის კონფედერაციას შორის დამყარდა 1992 წლის 10 ივნისს.
* 2001 წელს თბილისში გაიხსნა შვეიცარიის კონფედერაციის საელჩო.
* 2014 წლის ივნისში განხორციელდა შვეიცარიის პრეზიდენტისა და საგარეო საქმეთა მინისტრის, დიდიე ბურკჰალტერის ვიზიტი საქართველოში, ეუთო-ს თავმჯდომარე ქვეყნის რანგში. ვიზიტისას ხელი მოეწერა „საქართველოს და შვეიცარიის კონფედერაციას შორის ინვესტიციების ხელშეწყობისა და ურთიერთდაცვის შესახებ შეთანხმებას“ და ორი ქვეყნის საგარეო საქმეთა სამინისტროებს შორის „თანამშრომლობის შესახებ ურთიერთგაგების მემორანდუმს“.

### კვიპროსი
* საქართველოსა და კვიპროსის რესპუბლიკას შორის დიპლომატიური ურთიერთობები დამყარდა 1992 წლის 9 ივლისს.
* 2005–2008 წლებში კვიპროსის გადაფარვა ხორციელდებოდა ისრაელში საქართველოს საელჩოს მიერ.
* 2005–2010 წლებში კვიპროსის რესპუბლიკა საქართველოს გადაფარვას ახორციელებდა რუსეთის ფედერაციიდან.
* 2008 წლიდან კვიპროსის რესპუბლიკაში დაფუძნდა საქართველოს საელჩო.
* 2010 წლიდან დღემდე საქართველოს გადაფარვა ხორციელდება საბერძნეთის რესპუბლიკიდან.

### ყირგიზეთი
* საქართველოსა და ყირგიზეთის რესპუბლიკას შორის დიპლომატიური ურთიერთობები დამყარდა 1992 წლის 10 ივლისს.
* ყაზახეთის რესპუბლიკაში საქართველოს საელჩო აკრედიტებულია ყირგიზეთის რესპუბლიკაში (ქ. ასტანა).
* ყირგიზეთის რესპუბლიკას საქართველოში საელჩო არ გააჩნია.
* 2022 წლის 31 ოქტომბერს თბილისში საქართველოსა და ყირგიზეთს შორის დიპლომატიური ურთიერთობების დამყარების 30 წელი აღინიშნა.

### ავსტრალია
* დიპლომატიური ურთიერთობები საქართველოსა და ავსტრალიას შორის დამყარდა 1992 წლის 16 ივლისს.
* 2011 წელს საქართველოს საელჩო გაიხსნა კანბერაში.

### თურქმენეთი
* საქართველოსა და თურქმენეთს შორის დიპლომატიური ურთიერთობები დამყარდა 1992 წლის 16 ივლისს.
* თურქმენეთის საელჩო საქართველოში გაიხსნა 2014 წლის 28 ივნისს.

### სომხეთი
* საქართველოსა და სომხეთის რესპუბლიკას შორის დიპლომატიური ურთიერთობები დამყარდა 1992 წლის 17 ივლისს.
* 2014 წელს ხელი მოეწერა შეთანხმებებს „საქართველოს მთავრობასა და სომხეთის რესპუბლიკის მთავრობას შორის ტურიზმის სფეროში თანამშრომლობის შესახებ“ და „საქართველოს მთავრობასა და სომხეთის რესპუბლიკის მთავრობას შორის საიდუმლო ინფორმაციის გაცვლისა და ორმხრივად დაცვის შესახებ“.

### ტაილანდი
* დიპლომატიური ურთიერთობები საქართველოსა და ტაილანდის სამეფოს შორის დამყარდა 1992 წლის 21 ივლისს.

### უკრაინა
* საქართველოსა და უკრაინას შორის დიპლომატიური ურთიერთობები დამყარდა 1992 წლის 22 ივლისს.

### კანადა
* დიპლომატიური ურთიერთობები საქართველოსა და კანადას შორის დამყარდა 1992 წლის 23 ივლისს.
* 2011 წლის მაისში ქ. ოტავაში გაიხსნა საქართველოს საელჩო.

### ზიმბაბვე
* დიპლომატიური ურთიერთობები საქართველოს და ზიმბაბვეს რესპუბლიკას შორის დამყარდა 1992 წლის 24 ივლისს.

### ყაზახეთი
* საქართველოსა და ყაზახეთის რესპუბლიკას შორის დიპლომატიური ურთიერთობები დამყარდა 1992 წლის 24 ივლისს.
* ყაზახეთის რესპუბლიკაში საქართველოს საელჩო (ქ. ასტანა) აკრედიტებულია ყირგიზეთის რესპუბლიკაში.

### მაროკო
* დიპლომატიური ურთიერთოები საქართველოსა და მაროკოს სამეფოს შორის დამყარდა 1992 წლის 30 ივლისს.

### იაპონია
* საქართველოსა და იაპონიას შორის დიპლომატიური ურთიერთობები დამყარდა 1992 წლის 3 აგვისტოს.

### საფრანგეთი
* დიპლომატიური ურთიერთობები საქართველოსა და საფრანგეთის რესპუბლიკას შორის დამყარდა 1992 წლის 21 აგვისტოს.
* 1993 წელს საქართველოში გაიხსნა საფრანგეთის რესპუბლიკის საელჩო.
* 1993 წელს გაიხსნა საქართველოს საელჩო საფრანგეთის რესპუბლიკაში.
* 2014 წლის 24 აპრილს საქართველოს ესტუმრა საფრანგეთის რესპუბლიკის საგარეო საქმეთა მინისტრი ლორან ფაბიუსი.

### განა
* დიპლომატიური ურთიერთობები საქართველოსა და განის რესპუბლიკას შორის დამყარდა 1992 წლის 4 დეკემბერს.

### სამხრეთი კორეა
* საქართველოსა და კორეის რესპუბლიკას შორის დიპლომატიური ურთიერთობები დამყარდა 1992 წლის 14 დეკემბერს.
* 2011 წლის 16 აგვისტოს კორეის რესპუბლიკაში, ქ. სეულში გაიხსნა საქართველოს საელჩო.

## 1993
### ჩეხეთი
* საქართველოსა და ჩეხეთის რესპუბლიკას შორის დიპლომატიური ურთიერთობები დამყარდა 1993 წლის 1 იანვარს.
* 2000 წელს საქართველოში გაიხსნა ჩეხეთის საელჩო.
* 2006 წელს ჩეხეთის რესპუბლიკაში გაიხსნა საქართველოს საელჩო.
* 2014 წლის 4–5 ივნისს განხორციელდა ჩეხეთის საგარეო საქმეთა მინისტრის, ლუბომირ ზაორალეკის ვიზიტი საქართველოში, რომლის დროსაც ხელი მოეწერა „საქართველოს მთავრობასა და ჩეხეთის რესპუბლიკის მთავრობას შორის კულტურის, განათლების, მეცნიერების, ახალგაზრდობისა და სპორტის სფეროებში თანამშრომლობის შესახებ შეთანხმებას“.

### სლოვენია
* დიპლომატიური ურთიერთობები საქართველოსა და სლოვენიის რესპუბლიკას შორის დამყარდა 1993 წლის 18 იანვარს.

### ინდონეზია
* დიპლომატიური ურთიერთობები საქართველოსა და ინდონეზიის რესპუბლიკას შორის დამყარდა 1993 წლის 25 იანვარს.
* საქართველოს საელჩო ინდონეზიის რესპუბლიკაში გაიხსნა 2012 წლის დეკემბერში.

### მალტა
* დიპლომატიური ურთიერთობები საქართველოსა და მალტის რესპუბლიკას შორის დამყარდა 1993 წლის 1 თებერვალს.
* 1996–2009 წლებში, საქართველოს გადაფარვა ხორციელდებოდა რუსეთის ფედერაციაში მალტის რესპუბლიკის საელჩოს მიერ.
* 2004 წლიდან, მალტის რესპუბლიკის გადაფარვა ხორციელდება იტალიის რესპუბლიკაში საქართველოს საელჩოს მიერ.
* 2010 წლიდან საქართველოს გადაფარვა ხორციელდება პოლონეთის რესპუბლიკაში მალტის რესპუბლიკის საელჩოს მიერ.
* 2014 წლის განმავლობაში გააქტიურდა ორმხრივი ურთიერთობები მალტის რესპუბლიკასთან და პირველად განხორციელდა მაღალი დონის ვიზიტები. თებერვალში საქართველოს ოფიციალური ვიზიტით ესტუმრა მალტის პარლამენტის თავმჯდომარე, ანჯელო ფარუჯა, ხოლო აპრილში, ოფიციალური ვიზიტით — მალტის რესპუბლიკის საგარეო საქმეთა მინისტრი, ჯორჯ ველა. 
* 2011 წლის ივნისში გაიხსნა ბრაზილიის ფედერაციული რესპუბლიკის საელჩო საქართველოში.
* 2019 წლის 24 ოქტომბერს სან-პაულუში საქართველოს საპატიო საკონსულოს ოფისი გაიხსნა.

### მალაიზია
* დიპლომატიური ურთიერთობები საქართველოსა და მალაიზიის ფედერაციას შორის დამყარდა 1993 წლის 7 მაისს.
* საქართველოს საელჩო მალაიზიაში გაიხსნა 2013 წლის დეკემბერში.

### ბაჰრეინის სამეფო
* დიპლომატიური ურთიერთობები საქართველოსა და ბაჰრეინს შორის დამყარდა 1993 წლის 10 მაისს.

### სირია
* დიპლომატიური ურთიერთობები საქართველოსა და სირიის არაბთა რესპუბლიკას შორის დამყარდა 1993 წლის 18 მაისს.
* 2018 წლის 29 მაისს სირიის რეჟიმმა მიიღო უკანონო გადაწყვეტილება და, რუსეთის ფედერაციის მხრიდან ზეწოლის შედეგად, საერთაშორისო სამართლის ფუნდამენტური ნორმებისა და პრინციპების დარღვევით ე.წ. დიპლომატიური ურთიერთობები დაამყარა სოხუმსა და ცხინვალში რუსეთის საოკუპაციო რეჟიმებთან. აღნიშნულთან დაკავშირებით, საქართველოს მთავრობის 2018 წლის 31 მაისის განკარგულების საფუძველზე, ქართულმა მხარემ შეწყვიტა „საქართველოს რესპუბლიკასა და სირიის არაბთა რესპუბლიკას შორის დიპლომატიური ურთიერთობების თაობაზე“ 1993 წლის 18 მაისის დადებული შეთანხმების მოქმედება.

### ალჟირი
* დიპლომატიური ურთიერთობები საქართველოსა და ალჟირს შორის დამყარდა 1993 წლის 27 მაისს.

### ეთიოპია
* დიპლომატიური ურთიერთობები საქართველოს და ეთიოპიის ფედერაციულ დემოკრატიულ რესპუბლიკას შორის დამყარდა 1993 წლის 29 ივნისს.
* საქართველოს საელჩო ადის-აბებაში გაიხსნა 2012 წლის აგვისტოში.

### ჩილე
* საქართველოსა და ჩილეს რესპუბლიკას შორის დიპლომატიური ურთიერთობები დამყარდა 1993 წლის 7 ივლისს.

### ალბანეთი
* დიპლომატიური ურთიერთობები საქართველოსა და ალბანეთის რესპუბლიკას შორის დამყარდა 1993 წლის 8 ივლისს.

### ზამბია
* დიპლომატიური ურთიერთობები საქართველოს და ზამბიის რესპუბლიკას შორის დამყარდა 1993 წლის 14 ოქტომბერს.

## 1994
### ბელარუსი
* საქართველოსა და ბელარუსის რესპუბლიკას შორის დიპლომატიური ურთიერთობები დამყარდა 1994 წლის 6 იანვარს.

### იორდანია
* დიპლომატიური ურთიერთობები საქართველოსა და იორდანიის ჰაშიმიტურ სამეფოს შორის დამყარდა 1994 წლის 6 აპრილს.

### ლიბია
* დიპლომატიური ურთიერთობები საქართველოსა და ლიბიას შორის დამყარდა 1994 წლის 10 მაისს.

### ურუგვაი
* საქართველოსა და ურუგვაის რესპუბლიკას შორის დიპლომატიური ურთიერთობები დამყარდა 1994 წლის 11 მაისს.
* ურუგვაის რესპუბლიკის მიერ საქართველოს დიპლომატიური გადაფარვა ხორციელდება ბუქარესტში ურუგვაის საელჩოს მეშვეობით.

### პაკისტანი
* დიპლომატიური ურთიერთობები საქართველოსა და პაკისტანის ისლამურ რესპუბლიკას შორის დამყარდა 1994 წლის 12 მაისს.

### საუდის არაბეთი
* დიპლომატიური ურთიერთობები საქართველოსა და საუდის არაბეთს შორის დამყარდა 1994 წლის 27 მაისს.
* 2014 წლის თებერვალში საუდის არაბეთში, ქ. რიადში გაიხსნა საქართველოს საელჩო.
* 2008 წლის 28 ნოემბერს საქართველოს მთავრობამ მიიღო გადაწყვეტილება შეწყვიტოს 1994 წლის 19 სექტემბრის „საქართველოს რესპუბლიკასა და ნიკარაგუას რესპუბლიკას შორის დიპლომატიური ურთიერთობების დამყარების შესახებ ოქმის“ მოქმედება.

### ლუქსემბურგი
* დიპლომატიური ურთიერთობები საქართველოსა და ლუქსემბურგის დიდ საჰერცოგოს შორის დამყარდა 1994 წლის 17 ოქტომბერს.
* 1994 წლიდან ლუქსემბურგის დიდი საჰერცოგოს გადაფარვა ხორციელდება ბელგიის სამეფოში საქართველოს საელჩოს მიერ.

### ჩრდილოეთი კორეა
* საქართველოსა და კორეის სახალხო დემოკრატიულ რესპუბლიკას შორის დიპლომატიური ურთიერთობები დამყარდა 1994 წლის 3 ნოემბერს.

### კამბოჯა
* დიპლომატიური ურთიერთობები საქართველოსა და კამბოჯის სამეფოს შორის დამყარდა 1994 წლის 17 ნოემბერს.

## 1995
### სერბეთი
* საქართველოსა და სერბეთის რესპუბლიკას შორის დიპლომატიური ურთიერთობები დამყარდა 1995 წლის 26 ივნისს.
* 2004–2011 წლებში საქართველოს გადაფარვა ხორციელდებოდა რუსეთის ფედერაციიდან.

### იემენი
* დიპლომატიური ურთიერთობები საქართველოსა და იემენს შორის დამყარდა 1995 წლის 5 სექტემბერს.

### კოტ დ'ივუარი
* დიპლომატიური ურთიერთობები საქართველოსა და კოტ დ'ივუარის რესპუბლიკას შორის დამყარდა 1995 წლის 21 დეკემბერს.

## 1996
### ტუნისი
* დიპლომატიური ურთიერთობები საქართველოსა და ტუნისის რესპუბლიკას შორის დამყარდა 1996 წლის 7 მარტს.

### იამაიკა
* დიპლომატიური ურთიერთობები საქართველოსა და იამაიკას შორის დამყარდა 1996 წლის 31 ივლისს.

### ირლანდია
* დიპლომატიური ურთიერთობები საქართველოსა და ირლანდიას შორის დამყარდა 1996 წლის 12 სექტემბერს.
* 1996–2007 წლებში საქართველოს გადაფარვა ხდებოდა რუსეთის ფედერაციაში ირლანდიის საელჩოდან.
* 2008 წლიდან საქართველოს გადაფარვა ხდება ბულგარეთის რესპუბლიკაში ირლანდიის საელჩოდან.
* საქართველოს საელჩო ირლანდიაში 2011 წელს გაიხსნა და დაინიშნა საქმეთა დროებითი რწმუნებული.

### მოზამბიკი
* დიპლომატიური ურთიერთობები საქართველოსა და მოზამბიკის რესპუბლიკას შორის დამყარდა 1996 წლის 13 სექტემბერს.

### სან-მარინო
* დიპლომატიური ურთიერთობები საქართველოსა და სან-მარინოს შორის დამყარდა 1996 წლის 19 ნოემბერს.
* 2006 წლიდან სან-მარინოს გადაფარვა ხორციელდება იტალიის რესპუბლიკაში საქართველოს საელჩოს მიერ.
* 2007–2012 წლებში, საქართველოს გადაფარვა ხორციელდებოდა რუსეთის ფედერაციაში სან მარინოს საელჩოს მიერ.

## 1997
### ანგოლა
* დიპლომატიური ურთიერთობები საქართველოსა და ანგოლის რესპუბლიკას შორის დამყარდა 1997 წლის 10 მარტს.

### სიერა-ლეონე
* დიპლომატიური ურთიერთობები საქართველოსა და სიერა-ლეონეს რესპუბლიკას შორის დამყარდა 1997 წლის 7 აპრილს.

### კოლუმბია
* საქართველოსა და კოლუმბიის რესპუბლიკას შორის დიპლომატიური ურთიერთობები დამყარდა 1997 წლის 6 ივნისს.

## 1998
### ეკვადორი
* საქართველოსა და ეკვადორის რესპუბლიკას შორის დიპლომატიური ურთიერთობები დამყარდა 1998 წლის 28 იანვარს.

### ბოსნია და ჰერცეგოვინა
* საქართველოსა და ბოსნია და ჰერცეგოვინას შორის დიპლომატიური ურთიერთობები დამყარდა 1998 წლის 16 მარტს.

### კოსტა-რიკა
* საქართველოსა და კოსტა-რიკს რესპუბლიკას შორის დიპლომატიური ურთიერთობები დამყარდა 1998 წლის 5 მაისს.

### შრი-ლანკა
* საქართველოსა და შრი-ლანკის დემოკრატიულ სოციალისტურ რესპუბლიკას შორის დიპლომატიური ურთიერთობები დამყარდა 1998 წლის 16 ივნისს.

### გვინეა
* დიპლომატიური ურთიერთობები საქართველისა და გვინეის რესპუბლიკას შორის დამყარდა 1998 წლის 31 ივლისს.

### ლაოსი
* დიპლომატიური ურთიერთობები საქართველოსა და ლაოსის სახალხო დემოკრატიულ რესპუბლიკას შორის დამყარდა 1998 წლის 6 ნოემბერს.

### პანამა
* საქართველოსა და პანამის რესპუბლიკას შორის დიპლომატიური ურთიერთობები დამყარდა 1998 წლის 18 ნოემბერს.
* 2011 წლიდან პანამის მხარე საქართველოს დიპლომატიურ გადაფარვას ახორციელებს პოლონეთის რესპუბლიკაში პანამის საელჩოდან.

### ბოლივია
* საქართველოსა და ბოლივიის მრავალეროვნულ სახელმწიფოს შორის დიპლომატიური ურთიერთობები დამყარდა 1998 წლის 20 ნოემბერს.

## 1999–2006
### სალვადორი
* საქართველოსა და სალვადორის რესპუბლიკას შორის დიპლომატიური ურთიერთობები დამყარდა 1999 წლის 17 მაისს.

### მიანმარი
* დიპლომატიური ურთიერთობები საქართველოსა და მიანმარის კავშირს  შორის დამყარდა 1999 წლის 16 აგვისტოს.

### ნიგერია
* დიპლომატიური ურთიერთობები საქართველოსა და ნიგერიის რესპუბლიკას შორის დამყარდა 2000 წლის ივნისში.

### ჯიბუტი
* დიპლომატიური ურთიერთობები საქართველოს და ჯიბუტის რესპუბლიკას შორის დამყარდა 2000 წლის 22 ნოემბერს.

### ნეპალი
* დიპლომატიური ურთიერთობები საქართველოსა და ნეპალის ფედერაციულ დემოკრატიულ რესპუბლიკას შორის დამყარდა 2005 წლის 22 სექტემბერს.

### ანდორა
* დიპლომატიური ურთიერთობები საქართველოსა და ანდორის სამთავროს შორის შორის დამყარდა 2006 წლის 5 აპრილს. 

## 2007–2008
### მადაგასკარი
* დიპლომატიური ურთიერთობები საქართველოსა და მადაგასკარის რესპუბლიკა შორის დამყარდა 2007 წლის 24 მაისს.

### ერაყი
* დიპლომატიური ურთიერთობები საქართველოსა და ერაყის რესპუბლიკას შორის დამყარდა 2007 წლის 14 სექტემბერს.
* 2004 წელს იორდანიის ჰაშიმიტურ სამეფოში გახსნილი საქართველოს საელჩო ახორციელებს ერაყის რესპუბლიკის დიპლომატიურ გადაფარვას.
* 2008 წელს საქართველოში გაიხსნა ერაყის რესპუბლიკის საელჩო.

### მონტენეგრო
* დიპლომატიური ურთიერთობები საქართველოსა და მონტენეგროს შორის დამყარდა 2007 წლის 29 სექტემბერს.

### ომანი
* დიპლომატიური ურთიერთობები საქართველოსა და ომანს შორის დამყარდა 2008 წლის 16 აპრილს.

## 2010
### პერუ
* პერუს რესპუბლიკასთან დიპლომატიური ურთიერთობები დამყარდა 2010 წლის 14 იანვარს.

### ბოტსვანა
* დიპლომატიური ურთიერთობები საქართველოს და ბოტსვანის რესპუბლიკას შორის დამყარდა 2010 წლის 15 იანვარს.

### დომინიკის რესპუბლიკა
* საქართველოსა და დომინიკის რესპუბლიკას შორის დიპლომატიური ურთიერთობები დამყარდა 2010 წლის 22 იანვარს.

### კაბო-ვერდე
* დიპლომატიური ურთიერთობები საქართველოსა და კაბო-ვერდეს რესპუბლიკას შორის დამყარდა 2010 წლის 22 იანვარს.

### მარშალის კუნძულები
* დიპლომატიური ურთიერთობების საქართველოსა და მარშალის კუნძულებს შორის დამყარდა 2010 წლის 18 თებერვალს.
* მარშალის კუნძულები 2013 წლიდან იფარება ტოკიოში საქართველოს საელჩოდან.

### სენტ-ლუსია
* სენტ-ლუსიასთან დიპლომატიური ურთიერთობები დამყარდა 2010 წლის 25 თებერვალს.

### ბრუნეი
* დიპლომატიური ურთიერთობები საქართველოსა და ბრუნეი დარუსალამის სამეფოს შორის დამყარდა 2010 წლის 1 მარტს.

### ლიბერია
* დიპლომატიური ურთიერთობები საქართველოსა და ლიბერიის რესპუბლიკას შორის დამყარდა 2010 წლის 4 მარტს.

### პარაგვაი
* საქართველოსა და პარაგვაის რესპუბლიკას შორის დიპლომატიური ურთიერთობები დამყარდა 2010 წლის 9 მარტს.

### მალდივის რესპუბლიკა
* დიპლომატიური ურთიერთობები საქართველოსა და მალდივის რესპუბლიკას შორის დამყარდა 2010 წლის 11 მარტს.

### სამოა
* დიპლომატიური ურთიერთობები საქართველოსა და სამოას დამოუკიდებელ სახელმწიფოს შორის დამყარდა 2010 წლის 12 მარტს.

### კომორის გაერთიანება
* დიპლომატიური ურთიერთობები საქართველოსა და კომორის გაერთიანებას შორის დამყარდა 2010 წლის 26 მარტს.

### ფიჯი
* დიპლომატიური ურთიერთობები საქართველოსა და ფიჯის რესპუბლიკას შორის დამყარდა 2010 წლის 29 მარტს.

### გამბია
* დიპლომატიური ურთიერთობები საქართველოსა და გამბიის რესპუბლიკას შორის დამყარდა 2010 წლის 21 აპრილს.

### გვატემალა
* საქართველოსა და გვატემალის რესპუბლიკას შორის დიპლომატიური ურთიერთობები დამყარდა 2010 წლის 27 აპრილს.

### სენტ ვინსენტი და გრენადინები
* დიპლომატიური ურთიერთობები საქართველოსა და სენტ-ვინსენტსა და გრენადინებს შორის დამყარდა 2010 წლის 22 ივნისს.
* სენტ-ვინსენტი და გრენადინების დიპლომატიური გადაფარვა ხორციელდება გაერთიანებული ერების ორგანიზაციასთან საქართველოს მუდმივი წარმომადგენლობის მიერ.

### ეკვატორული გვინეა
* დიპლომატიური ურთიერთობები საქართველოსა და ეკვატორული გვინეის რესპუბლიკას შორის დამყარდა 2010 წლის 23 ივნისს.

### კენია
* დიპლომატიური ურთიერთობები საქართველოსა და კენიის რესპუბლიკას შორის დამყარდა 2010 წლის 2 ივლისს.

### სენეგალი
* დიპლომატიური ურთიერთობები საქართველოსა და სენეგალის რესპუბლიკას შორის დამყარდა 2010 წლის 19 აგვისტოს.

### უგანდა
* დიპლომატიური ურთიერთობები საქართველოს და უგანდის რესპუბლიკას შორის დამყარდა 2010 წლის 9 დეკემბერს.

### დომინიკა
* საქართველოსა და დომინიკის თანამეგობრობას შორის დიპლომატიური ურთიერთობები დამყარდა 2010 წლის 15 დეკემბერს.

### ცენტრალური აფრიკის რესპუბლიკა
* დიპლომატიური ურთიერთობები საქართველოსა და ცენტრალური აფრიკის რესპუბლიკას შორის დამყარდა 2010 წლის 22 დეკემბერს.

## 2011
### კონგოს დემოკრატიული რესპუბლიკა
* დიპლომატიური ურთიერთობები საქართველოსა და კონგოს დემოკრატიულ რესპუბლიკას შორის დამყარდა 2011 წლის 14 იანვარს.

### სომალი
* დიპლომატიური ურთიერთობები საქართველოს და სომალის ფედერაციულ რესპუბლიკას შორის დამყარდა 2011 წლის 26 იანვარს.

### ტუვალუ
* დიპლომატიური ურთიერთობები საქართველოსა და ტუვალუს შორის დამყარდა 2011 წლის 4 თებერვალს.
* 2012 წლის 16 თებერვალს საქართველომ ტუვალუსთან დიპლომატიური ურთიერთობა შეწყვიტა.
* 2014 წლის 31 მარტს საქართველომ და ტუვალუმ ხელახლა დაამყარეს დიპლომატიური და საკონსულო ურთიერთობები.

### კონგო
* დიპლომატიური ურთიერთობები საქართველოსა და კონგოს რესპუბლიკას შორის დამყარდა 2011 წლის 3 მარტს.

### მავრიკი
* დიპლომატიური ურთიერთობები საქართველოს და მავრიკიის რესპუბლიკას შორის დამყარდა 2011 წლის 3 მარტს.

### გვინეა-ბისაუ
* დიპლომატიური ურთიერთობები საქართველოსა და გვინეა-ბისაუს რესპუბლიკას შორის დამყარდა 2011 წლის 9 მარტს.

### ჰონდურასი
* საქართველოსა და ჰონდურასის რესპუბლიკას შორის დიპლომატიური ურთიერთობები დამყარდა 2011 წლის 9 მარტს.

### სოლომონის კუნძულები
* დიპლომატიური ურთიერთობები საქართველოსა და სოლომონის კუნძულებს შორის დამყარდა 2011 წლის 11 მარტს.

### რუანდა
* დიპლომატიური ურთიერთობები საქართველოს და რუანდის რესპუბლიკას შორის დამყარდა 2011 წლის 23 მარტს.

### ანტიგუა და ბარბუდა
* დიპლომატიური ურთიერთობები საქართველოსა და ანტიგუა და ბარბუდას შორის დამყარდა 2011 წლის 7 აპრილს.

### ტრინიდადი და ტობაგო
* დიპლომატიური ურთიერთობები საქართველოსა და ტრინიდადი და ტობაგოს რესპუბლიკას შორის დამყარდა 2011 წლის 8 აპრილს.

### ბაჰამის თანამეგობრობა
* საქართველოსა და ბაჰამის თანამეგობრობას შორის დიპლომატიური ურთიერთობები დამყარდა 2011 წლის 13 მაისს.

### სურინამი
* დიპლომატიური ურთიერთობები საქართველოსა და სურინამის რესპუბლიკას შორის დამყარდა 2011 წლის 27 მაისს.

### მავრიტანია
* დიპლომატიური ურთიერთობები საქართველოსა და მავრიტანიის ისლამურ რესპუბლიკას შორის დამყარდა 2011 წლის 16 ივნისს.

### მიკრონეზია
* დიპლომატიური ურთიერთობები საქართველოსა და მიკრონეზიას შორის დამყარდა 2011 წლის 12 აგვისტოს.

### გაბონი
* დიპლომატიური ურთიერთობები საქართველოს და გაბონის რესპუბლიკას შორის დამყარდა 2011 წლის 19 სექტემბერს.

### მალავი
* დიპლომატიური ურთიერთობები საქართველოს და მალავის რესპუბლიკას შორის დამყარდა 2011 წლის 19 სექტემბერს.

### სენტ-კიტსი და ნევისი
* დიპლომატიური ურთიერთობები საქართველოსა და სენტ-კიტსი და ნევისის ფედერაციას შორის დამყარდა 2011 წლის 26 ოქტომბერს.

### გრენადა
* საქართველოსა და გრენადას შორის დიპლომატიური ურთიერთობები დამყარდა 2011 წლის 23 ნოემბერს.

### ჰაიტი
* დიპლომატიური ურთიერთობები საქართველოსა და ჰაიტის რესპუბლიკას შორის დამყარდა 2011 წლის 16 დეკემბერს.
* ჰაიტის რესპუბლიკის დიპლომატიური გადაფარვა ხორციელდება აშშ-ში საქართველოს საელჩოდან.

### აღმოსავლეთი ტიმორი
* დიპლომატიური ურთიერთობები საქართველოსა და აღმოსავლეთ ტიმორის დემოკრატიულ რესპუბლიკას შორის დამყარდა 2011 წლის 22 დეკემბერს.

## 2012
### ერითრეა
* დიპლომატიური ურთიერთობები საქართველოს და ერითრეის სახელმწიფოს შორის დამყარდა 2012 წლის 24 თებერვალს.

### გაიანა
* დიპლომატიური ურთიერთობები საქართველოსა და გაიანას კოოპერატიულ რესპუბლიკას შორის დამყარდა 2012 წლის 23 აპრილს.

### ნიგერი
* დიპლომატიური ურთიერთობები საქართველოსა და ნიგერის რესპუბლიკას შორის დამყარდა 2012 წლის 30 მაისს.

### მალი
* დიპლომატიური ურთიერთობები საქართველოსა და მალის რესპუბლიკას შორის დამყარდა 2012 წლის 31 მაისს.

### სამხრეთ სუდანის რესპუბლიკა
* დიპლომატიური ურთიერთობები საქართველოსა და სამხრეთ სუდანის რესპუბლიკას შორის დამყარდა 2012 წლის 15 ივნისს.

### კირიბატი
* საქართველოსა და კირიბატს შორის დიპლომატიური ურთიერთობები დამყარდა 2012 წლის 28 სექტემბერს.

### ბურკინა ფასო
* დიპლომატიური ურთიერთობები საქართველოსა და ბურკინა ფასოს რესპუბლიკას შორის დამყარდა 2012 წლის 2 ოქტომბერს.

## 2013
### სეიშელის რესპუბლიკა
* დიპლომატიური ურთიერთობები საქართველოს და სეიშელის რესპუბლიკას შორის დამყარდა 2013 წლის 15 მარტს.

### ვანუატუ
* დიპლომატიური ურთიერთობები საქართველოსა და ვანუატუს შორის დამყარდა 2013 წლის 12 ივლისს.

### ლესოთო
* დიპლომატიური ურთიერთობები საქართველოს და ლესოთოს სამეფოს შორის დამყარდა 2013 წლის 23 სექტემბერს.

### კამერუნი
* დიპლომატიური ურთიერთობები საქართველოსა და კამერუნის რესპუბლიკას შორის დამყარდა 2013 წლის 26 სექტემბერს.

## 2014
2014 წლის განმავლობაში დინამიკურად ვითარდებოდა ურთიერთობები ცენტრალური აზიის ქვეყნებთან. საქართველოსა და ევროკავშირს შორის ასოცირების შეთანხმების ხელმოწერამ, დამატებითი იმპულსი შესძინა რეგიონის ქვეყნებთან ეკონომიკური კავშირების გაღრმავებას. მზარდი დინამიკით ხასიათდებოდა თანამშრომლობა ახლო აღმოსავლეთის რეგიონის სახელმწიფოებთან: ისრაელთან, ეგვიპტესთან, საუდის არაბეთთან, არაბთა გაერთიანებულ საამიროებთან, კატართან, ქუვეითთან, ირანთან, ერაყთან, ტუნისთან და იორდანიასთან. 

საქართველოს მოქალაქეებისთვის გაუქმდა ისრაელში შესვლაზე სავიზო მოთხოვნა. მნიშვნელოვანი ნაბიჯები გადაიდგა ურთიერთობების შემდგომი გაღრმავების მიმართულებით აღმოსავლეთი და სამხრეთი აზიის სახელმწიფოებთან, მათ შორის იაპონიასთან, ჩინეთთან, ინდოეთთან, კორეის რესპუბლიკასთან და ავღანეთის ისლამურ რესპუბლიკასთან. ოკეანეთის რეგიონთან მიმართებაში განხორციელდა საქართველოს დიპლომატიური დაფარვის არეალის გაფართოება და ქვეყნის ცნობადობის კიდევ უფრო გაზრდა. 

ტუვალუმ უარყო საქართველოს ოკუპირებული ტერიტორიების ე.წ. დამოუკიდებელ სახელმწიფოებად აღიარების ადრე მიღებული უკანონო გადაწყვეტილება და ხელახლა დაამყარა საქართველოსთან დიპლომატიური ურთიერთობები საერთაშორისო სამართლის პრინციპების სრული დაცვით. ურთიერთობები კიდევ უფრო განმტკიცდა საქართველოს პარტნიორ სახელმწიფოებთან, ავსტრალიასთან და ახალ ზელანდიასთან. 

განხორციელდა ძალისხმევა აფრიკის კონტინენტის ქვეყნების დიპლომატიური გადაფარვისა და ურთიერთობების განვითარების მიმართულებით. დიპლომატიური ურთიერთობები დამყარდა აფრიკის კონტინენტის კიდევ 4 სახელმწიფოსთან — ტოგოსთან, ჩადთან, ბენინთან და სან-ტომე და პრინსიპთან.

### ჩადი
* დიპლომატიური ურთიერთობები საქართველოსა და ჩადის რესპუბლიკას შორის დამყარდა 2014 წლის 19 ივნისს.

### სან-ტომე და პრინსიპი
* საქართველოსა და სან-ტომე და პრინსიპის დემოკრატიულ რესპუბლიკას შორის დიპლომატიური ურთიერთობების დამყარდა 2014 წლის 12 სექტემბერს.
* 2014 წლის 12 სექტემბერს საქართველომ და სან ტომე და პრინსიპის დემოკრატიულმა  რესპუბლიკამ ხელი მოაწერეს ოქმს დიპლომატიური და საკონსულო ურთიერთობების დამყარების შესახებ.
* 2014 წლის 25 სექტემბერს საქართველოსა და ბენინს შორის ხელი მოეწერა ოქმს დიპლომატიური და საკონსულო ურთიერთობების დამყარების შესახებ.
* ტონგას სამეფოს მხრიდან ოქმს ხელი მოაწერა საგანგებო და სრულუფლებიანმა ელჩმა, გაეროსთან მუდმივმა წარმომადგენელმა მაჰე ული’ული სენდჰერსტ ტუპუნიუამ; საქართველოს მხრიდან კი — საგანგებო და სრულუფლებიანმა ელჩმა, გაეროსთან საქართველოს მუდმივმა წარმომადგენელმა კახა იმნაძემ.
* დიპლომატიური ურთიერთობების დამყარების შესახებ ერთობლივ კომუნიკეს საქართველოს მხრიდან ხელი მოაწერა გაერთიანებული ერების ორგანიზაციასთან საქართველოს მუდმივმა წარმომადგენელმა კახა იმნაძემ, ხოლო ნამიბიის რესპუბლიკის მხრიდან — გაერთიანებული ერების ორგანიზაციასთან ნამიბიის რესპუბლიკის მუდმივმა წარმომადგენელმა ვიფრედ ემვულამ. ხელმოწერის ცერემონიალი ქ. ნიუ-იორკში გაიმართა.
* სვაზილენდის სამეფოს მხრიდან ოქმს ხელი მოაწერა  საგანგებო და სრულუფლებიანმა ელჩმა, გაეროსთან მუდმივმა წარმომადგენელმა ზველეტუ მნისიმ. საქართველოს მხრიდან კი — საგარეო საქმეთა მინისტრის პირველმა მოადგილემ, დავით ზალკალიანმა.

### პაპუა-ახალი გვინეა
* დიპლომატიური ურთიერთობები საქართველოსა და პაპუა-ახალი გვინეის დამოუკიდებელ შტატებს შორის დამყარდა 2016 წლის 4 ოქტომბერს.

### ბელიზი
* დიპლომატიური ურთიერთობები საქართველოსა და ბელიზს შორის დამყარდა 2017 წლის 1 ოქტომბერს.
* შესაბამის შეთანხმებას ნიუ-იორკში ხელი მოაწერეს საქართველოსა და ბელიზის საგარეო საქმეთა მინისტრებმა, გიორგი კვირიკაშვილმა და უილფრედ პიტერმა.
* ბელიზი ლათინური ამერიკისა და კარიბის ზღვის აუზის 30-ე ქვეყანაა, რომელთანაც საქართველომ დიპლომატიური კავშირი დაამყარა.

### ბარბადოსი
* დიპლომატიური ურთიერთობები საქართველოსა და ბარბადოსს შორის დამყარდა 2018 წლის 8 მარტს.
* გაეროსთან საქართველოს მუდმივმა წარმომადგენელმა, კახა იმნაძემ და გაეროსთან ბარბადოსის საქმეთა დროებითმა რწმუნებულმა, ჯულიეტ ბაბს-რაილიმ ხელი მოაწერეს ერთობლივ კომუნიკეს ორ ქვეყანას შორის დიპლომატიური ურთიერთობების დამყარების შესახებ.

### ტანზანია
* დიპლომატიური ურთიერთობები საქართველოს და ტანზანიის გაერთიანებულ რესპუბლიკას შორის დამყარდა 2018 წლის 20 ოქტომბერს.

### ჩრდილოეთი მაკედონია
* დიპლომატიური ურთიერთობები საქართველოსა და ჩრდილოეთ მაკედონიას შორის დამყარდა 2019 წლის 16 თებერვალს, ხოლო შესაბამის პროტოკოლს დიპლომატიური და საკონსულო ურთიერთობების დამყარების შესახებ ხელი მოეწერა იმავე წლის 15 მარტს.
* 2019 წლის 15 მარტს საქართველოს საგარეო საქმეთა მინისტრმა დავით ზალკალიანმა და მისმა კოლეგამ ჩრდილოეთ მაკედონიიდან ნიკოლა დიმიტროვმა ხელი მოაწერეს ოქმს ორ ქვეყანას შორის დიპლომატიური და საკონსულო ურთიერთობების დამყარების შესახებ.
* 2019 წლის 27 სექტემბერს (გაერო-ს გენერალური ასამბლეის 74-ე სესიის ფარგლებში), ხელი მოეწერა ოქმს თანამშრომლობის შესახებ საქართველოსა და ჩრდილოეთ მაკედონიის რესპუბლიკის საგარეო საქმეთა სამინისტროს შორის.
* 2019 წლის 15 ნოემბერს, სკოპიეში, გაიმართა საგარეო უწყებებს შორის პირველი პოლიტიკური კონსულტაციები. 

## იხილეთ აგრეთვე
* საქართველოს საგარეო საქმეთა სამინისტრო
* ევროკავშირი
* ევროსაბჭო
* სუამი
* ჰოსპიტალიერები
* დსთ-საქართველოს ურთიერთობები
* რუსეთ-საქართველოს ურთიერთობები
* ნატო-საქართველოს ურთიერთობები
* საქართველო-ევროპის კავშირის ურთიერთობები

## ბიბლიოგრაფია
* 
* 
* 
* 

## რესურსები ინტერნეტში
* ვენის კონვენცია საკონსულო ურთიერთობის შესახებ
* დიპლომატიური ურთიერთობების შესახებ ვენის კონვენცია
* An official website of the European Union · IOM activities in Georgia

## კომენტარები
## სქოლიო
*